Document ID: /roh_data/filtered/fineweb-2-filterrobots_roh.jsonl.gz/13907

L'entira Val Lumnezia è stada temporarmain senza forza electrica. L’Open Air Lumnezia è stà pertutgà en spezial, perquai che las fracziuns da Suraua, Cumbel ed ina part da Degen èn stadas il pli ditg senza forza electrica. Plirs chametgs èn dads giu en questa regiun ed han chaschunà in donn che n’ha betg pudì vegnir pinà mo a la sperta.
Ultra da quai è er la rait da telefonins stada interrutta per pliras uras. Ils visitaders da l’Open Air Lumnezia n’han però betg laschà disturbar da quest incap ed han fatg festa era senza la forza electrica ubain lur telefonins.
RR actualitad 08:00